**4. Технология за съставяне, обсъждане, приемане, изпълнение и приключване на бюджета**

Бюджетната технология или бюджетния процес преминава през следните етапи:

1. Съставяне на проекто-бюджет
2. Обсъждане и приемане на проекто-бюджета от Народното събрание
3. Изпълнение на бюджета
4. Приключване на бюджета

Подготовката по съставянето на проекто - бюджета изисква[1](http://dlc.ibsedu.bg/lib/editor/tinymce/tiny_mce/3.3.9.2/plugins/paste/pasteword.htm#sdfootnote1sym):

* Да се направи анализ на очакваните равнища на дохода;
* Планиране на ресурсите за покриване на разходите.

Министърът на финансите открива бюджетната кампания по съставяне на проекто - бюджета. На базата на нормативните документи изготвя тригодишна бюджетна прогноза. В нея се дава предварителна оценка на бюджетните приходи и разходи. Въз основа на бюджетната прогноза министърът на финансите дава указания на ръководителите на бюджетните звена как да изготвят проекто - бюджетите си и определя срока за представянето им в Министерството на финансите. След обобщаване на представените проекто - бюджети на отделните бюджетни звена министърът на финансите подпомогнат от екип от специалисти съставя проекто - бюджета на страната.

Проекто - бюджетът се внася от министъра на финансите за обсъждане в Министерския съвет. Приетият проекто - бюджет се внася в парламентарната комисия по бюджет и финанси към НС. За законосъобразността на проекто - бюджета дава становище и предавателят на Сметната палата. Срокът за внасяне на проекто - бюджета в НС за разглеждане се регламентира със закон /в Р България той се внася два месеца преди началото на новата бюджетна година/.

Обсъждането на проекто - бюджета в НС е предшествано от експозе на Министъра на финансите, което отчита изпълнението на стария бюджет и посочва новите приоритети. Мнения за проекто-бюджета дават председателят на комисията по бюджет и финанси и председателят на Сметната палата след което започва обсъждането на проекто - бюджета по групи, подгрупи и параграфи разходи и приходоизточници.

Да прави предложения за допълнение и изменение в проекто-бюджета има законодателната власт. Съществени промени и допълнения в проекто-бюджета се правят на първо четене. При второто четене на бюджета се правят несъществени допълнения и изменения. Ако на първото и второто четене на проектобюджета се получи одобрение от народните представители, чрез гласуване /50 % плюс един/, от проекто - бюджет се превръща в бюджет на държавата, обнародва се в Държавен вестник и се изпълнява през новата бюджетна година.

Изпълнението на бюджета включва – изпълнение на приходната част на бюджета /касово изпълнение/ и изпълнение на разходната част /спазване на утвърдената от НС разходна структура/. Касовото изпълнение на бюджета става от БНБ и оперативно администрирано от министъра на финансите. За целта се издава наредба от министъра на финансите и управителя на БНБ, чрез която се регламентира касовото изпълнение на бюджетите на останалите бюджетни звена, включени в състава на консолидирания държавен бюджет.

Приключването на бюджет най-често става в края на бюджетната година.

Приключването на бюджета става по два начина:

* бюджетна жестия;
* бюджетен екзерсис.

При бюджетната жестия бюджета приключва на 31.12...... на годината. Приключват се всички приходни и разходни операции по бюджета и от първия ден на новата бюджетна година започва да се изпълнява новия бюджет. Несъбраните приходи по стария бюджет се прехвърлят към новия, а наличието на неизползвани парични средства по стария се явяват като бюджетен излишък по новия бюджет.

При бюджетния екзерсис се изпълняват финансови операции и по стария и по новия бюджет за определен период от време /до три месеца от новата бюджетна година/. Целта е да се съберат несъбраните бюджетни приходи и да се направят планираните разходи за финансиране на публични блага, когато това не е станало до 31.12. на старата бюджетна година.

**Ключови думи и понятия**

1. Бюджет
2. Консолидиран държавен бюджет
3. Бюджетна структура
4. Републикански бюджет
5. Бюджет на общините
6. Бюджет на обществено осигуряване
7. Бюджет на Съдебната власт
8. бюджет на Сметната палата
9. Бюджетни принципи
10. Бюджетни звена
11. Бюджетна технология
12. Единство на бюджета